આ અંગે મુમુક્ષુ કલ્પે જણાવ્યું કે, હું સાડા ચાર વર્ષનો હતો ત્યારે ભીલડિયાજી મુકામે આચાર્ય યશોવિજયજી મ.સા.ની નિશ્રામાં ઉપધાન તપમાં જોડાયો હતો ત્યારે સૌપ્રથમ વખત મને દીક્ષા લેવી તેવા ભાવ જાગ્યા હતા. ત્યારથી મને આર્ય સંસ્કૃતિ પ્રત્યે પણ લગાવ વધ્યો હતો અને ત્યારબાદ હું ગુરુકુલમ્‌માં અભ્યાસ કરવા ગયો. દિવાળીમાં એકવાર જ્યારે હું ઓપેરા જૈન સંઘ આવ્યો હતો ત્યારે મને મુનિરાજ જિનપ્રેમવિજયજી મ.સા.ની શિબિરમાં ભાગ લેવાની તક મળી અને આ સંપર્ક મારા જિંદગીમાં પરિવર્તન લાવનારો બની રહ્યો. દીક્ષા બાદ મને મારા ગુરુ મહારાજ દ્વારા જે માર્ગદર્શન અપાશે તે મુજબ હું આગળ વધીશ. જ્યારે તેમના પિતા અમિતભાઈએ જણાવ્યું કે મારા ત્રણ પુત્ર છે. જેમાં કલ્પે અગાઉ જ દીક્ષા લેવાની ઈચ્છા વ્યક્ત કરી હતી. જ્યારે અનેક સાધુ ભગવંતો અને મહાત્માજીઓનાં સંપર્કમાં પણ રહ્યો. અમારા કુટુંબમાં આ પ્રથમ દીક્ષા છે અને દાદાના કુટુંબમાં કહીએ તો આ છઠ્ઠી દીક્ષા છે.